Yeroo kamiyyuu taanaan, Biyyi Waadaa kana fudhate tokko, bu’ura keewwata kanaatti, Koreen kun biyyi miseensa ta’e tokko dirqamoota isarraa eegamu hinbaane jechuudhaan ibsa dhiyeessu fudhatee qaama dhimmicha qorachuuf aangoo qabuuf beekamummaa kennuu ni danda’a. Bu’ura keewwata kanaatti, ibsa gosa kanaa fudhuunis ta’e ilaaluun kan danda’mu, ibsicha kan dhiyeesse biyyi Waadaa kana fudhate mataan isaa aangoo Koree kanaatiif beekamummaa kan kenne yoo ta’edha. Koreen kun Biyya aangoo isaatiif beekamummaa hinkennine irraa ibsa fuudhee hin-ilaalu. Bu’ura keewwata kanaatti, ibsoota Koree kana qaqqaban irratti sirnoota kanatti aananii jiran hordofuudhaan tarkaanfiiwwan fudhatamu.